                                             10. pielikums

atklāta konkursa “Gājēju takas izveide gar Kaņiera ezera kanālu no Starpiņupītes slūžām Lapmežciemā līdz Ragaciemam”  (iepirkuma identifikācijas Nr. TNP 2026/59/ELFLA)  nolikumam
LĪGUMS (PROJEKTS) 

Par būvniecības ieceres dokumentācijas izstrādi, autoruzraudzību un būvdarbiem  “Gājēju takas izveide gar Kaņiera ezera kanālu no Starpiņupītes slūžām Lapmežciemā līdz Ragaciemam”
Līguma parakstīšanas datums ir pēdējā pievienotā 

droša elektroniskā paraksta laika zīmoga datums


Nr.____________________

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, turpmāk šī līguma tekstā saukta “Pasūtītājs”, kuras vārdā saskaņā ar Pašvaldību likuma ___ panta ___ punktu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” rīkojas ___________________, no vienas puses, un

<Izpildītāja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Izpildītājs”, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses, 

abi kopā un katrs atsevišķi turpmāk šī līguma tekstā saukti par “Līdzējiem”, pamatojoties uz Tukuma novada pašvaldības rīkotā atklāta konkursa “Gājēju takas izveide gar Kaņiera ezera kanālu no Starpiņupītes slūžām Lapmežciemā līdz Ragaciemam”, iepirkuma identifikācijas Nr. TNP 2026/59/ELFLA, turpmāk šī līguma tekstā saukts “Iepirkums”, rezultātiem un Izpildītāja iesniegto piedāvājumu, noslēdz šādu līgumu:
1. Apzīmējumi

1.1. “Līgums” – Līdzēju parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.

1.2. “Apakšuzņēmējs” ir Izpildītāja nolīgta persona vai, savukārt, tās nolīgta persona, kura sniedz pakalpojumus vai veic būvdarbus Līguma izpildes ietvaros (būvdarbos – atsevišķu Izpildītājs).

1.3. “Atbildīgais būvdarbu vadītājs” ir Izpildītāja norīkota persona, kura Izpildītāja vārdā vada būvdarbu izpildi būvlaukumā saskaņā ar Ministru kabineta 2014.gada 19.augusta noteikumiem Nr. 500 “Vispārīgie būvnoteikumi”.
1.4. “Būvlaukums” (būves vieta, objekts, būvobjekts) ir būvdarbu tiešās izpildes vieta.

1.5. “Būvprojekta vadītājs” ir Izpildītāja norīkota persona, kura Izpildītāja vārdā vada projektēšanas darbu  izpildi  saskaņā ar Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”.

1.6. “Darbs” ir visas Līguma izpildei nepieciešamās darbības, tai skaitā: izpētes darbi, būvniecības ieceres dokumentācijas izstrāde un saskaņošana normatīvajos aktos noteiktajā kartībā, dokumentu sagatavošana, autoruzraudzība, būvdarbu sagatavošana, būvdarbu veikšana, pabeigto darbu nodošana Pasūtītājam, objekta nodošana ekspluatācijā u. c. darbības, kuras Izpildītājam ir jāveic saskaņā ar Līgumu, tā pielikumiem un normatīvajiem aktiem.

1.7. “Defekts” ir ikviens būvdarbu kvalitātes trūkums, kas radies būvdarbu laikā vai garantijas termiņa laikā un saskaņā ar normatīvajiem aktiem būvniecības jomā vai atbilstoši līguma noteikumiem ir Izpildītāja atbildība.

1.8. “Dienas” ir kalendāra dienas, ja Līgumā vai Iepirkuma nolikumā nav noteikts citādi.

1.9. “Izpildītājs” ir fiziskā vai juridiskā persona, kuras Iepirkumā iesniegtais Piedāvājums tiek atzīts par saimnieciski visizdevīgāko piedāvājumu un ar kuru Pasūtītājs noslēdz Līgumu par šajā Iepirkumā noteikto iepirkuma priekšmetā paredzēto Būvdarbu izpildi.

1.10. “Pasūtītāja pārstāvis” – Pasūtītāja pārstāvis, kurš koordinē Pasūtītāja, Izpildītāja u.c. Līguma saistību izpildē iesaistīto personu darbību. 
1.11. “Iepirkums” – Tukuma novada pašvaldības rīkotais atklātais konkurss “Gājēju takas izveide gar Kaņiera ezera kanālu no Starpiņupītes slūžām Lapmežciemā līdz Ragaciemam”, iepirkuma identifikācijas Nr. TNP 2026/59/ELFLA.

1.12.  “Pasūtītājs” – Tukuma novada pašvaldība, reģ.Nr.90000050975, juridiskā adrese: Talsu iela 4, Tukums, Tukuma novads, LV-3101, kas slēdz Līgumu ar Izpildītāju par Iepirkuma priekšmetā noteikto Darbu izpildi.
1.13. gājēju takas izbūve ar labiekārtojumu, automašīnu stāvlaukuma un ūdens ņemšanas vietas atjaunošanas tehniskās dokumentācijas izstrāde un būvdarbi Lapmežciema pagastā, Tukuma novadā
2. Līguma priekšmets

2.1. Pasūtītājs pasūta un Izpildītājs apņemas veikt šādu Darbu:
2.1.1. izstrādā būvniecības ieceres dokumentāciju gājēju takas izbūvei ar labiekārtojumu, automašīnu stāvlaukuma un ūdens ņemšanas vietas atjaunošanai saskaņā ar Līguma 2. pielikumu “Tehniskā specifikācija, Projektēšanas uzdevums” un projektēšanu regulējošo normatīvo aktu prasībām Līgumā noteiktajā termiņā (turpmāk – Projektēšanas darbs); 

2.1.2. veikt gājēju takas izbūves ar labiekārtojumu, automašīnu stāvlaukuma un ūdens ņemšanas vietas atjaunošanas būvdarbu autoruzraudzību (turpmāk Līguma tekstā saukta – autoruzraudzība) objektā Kaņiera ezera kanāls no Starpiņupītes slūžām Lapmežciemā līdz Ragaciemam Lapmežciema pagastā, Tukuma novadā (turpmāk Līguma tekstā saukts – Objekts);
2.1.3. saskaņā ar apstiprināto būvniecības ieceri veikt gājēju takas izbūves ar labiekārtojumu, automašīnu stāvlaukuma un ūdens ņemšanas vietas atjaunošanas būvdarbus Objektā Līgumā noteiktajā termiņā (turpmāk – Būvdarbi). 
2.2. Darbus veic Eiropas Jūrlietu, zvejniecības un akvakultūras fonds (EJZAF) Rīcības programmas zivsaimniecības attīstībai 2021.–2027. gadam pasākuma U31421.1 “Sabiedrības virzītas vietējās attīstības stratēģiju īstenošana” apakšpasākuma U31421.1.02 “Rīcība 2” projekta “Gājēju takas izveide gar Kaņiera ezera kanālu no Starpiņupītes slūžām Lapmežciemā līdz Ragaciemam, Lapmežciema pagastā, Tukuma novadā” (projekta Nr. 26-08-UL02-U31421.102-000003) ietvaros. 
2.3. Līguma izpildes termiņš ir ______ mēneši, skaitot no līguma noslēgšanas dienas, līdz Būvdarbu nodošanas un pieņemšanas akta parakstīšanai, ar Līguma 5.1. un 9.3. punktā noteiktajiem starptermiņiem.
2.4. Pasūtītājs un Izpildītājs, savstarpēji rakstveidā vienojoties, var mainīt Līguma 5.1. un 9.3. apakšpunktā noteiktos starptermiņus, neslēdzot atsevišķu vienošanos par Līguma grozījumiem, ja šādas izmaiņas neietekmē Līguma 2.3. punktā noteikto kopējo Līguma izpildes termiņu.
3. Līguma summa un maksājumu izdarīšanas kārtība

3.1. Līguma kopējā summa tiek noteikta __________ EUR (___________euro un ___  centi), bez PVN, turpmāk Līguma tekstā – Līguma summa. Līguma summa kopā ar 21% PVN (__EUR __________ euro, _____ centi) ir  (EUR ______ (__________ euro, _____ centi). Līguma summa sevī ietver:

3.1.1. maksu par projektēšanas darba izstrādi – EUR ________, bez PVN (turpmāk – Līguma summa par projektēšanas darba izstrādi);
3.1.2. maksu par autoruzraudzību - EUR _____________, bez PVN (turpmāk – Līguma summa par autoruzraudzību);
3.1.3. maksu par būvdarbiem – EUR _____________, bez PVN (turpmāk – Līguma summa par būvdarbiem);
3.2. Pievienotās vērtības nodokli Pasūtītājs apmaksā saskaņā ar Pievienotās vērtības nodokļa likuma 142. pantā noteikto kārtību. 
3.3. Apmaksa par Projektēšanas darba izpildi tiek veikta 15 (piecpadsmit) darba dienu laikā pēc Tukuma novada būvvaldes veiktas atzīmes par projektēšanas nosacījumu izpildi būvniecības ieceres dokumentācijai, Pušu parakstīta Projektēšanas darba nodošanas – pieņemšanas akta un strukturēta elektroniska rēķina iesniegšanas. 
3.4. Samaksu par iepriekšējā mēnesī izpildītajiem autoruzraudzības darbiem Pasūtītājs samaksā Izpildītājam 15 (piecpadsmit) dienu laikā pēc iepriekšējā kalendārajā mēnesī izpildīto Autoruzraudzības darbu Pieņemšanas – nodošanas akta parakstīšanas, kuru paraksta Līdzēji vai to pilnvaroti pārstāvji. No katra veicamā maksājuma Pasūtītājs ietur 10 %, ko izmaksā kā galīgo maksājumu pēc Būvdarbu pieņemšanas nodošanas akta parakstīšanas. Šajā Līguma punktā noteikto aktu sagatavo un iesniedz Pasūtītājam Izpildītājs, vienlaicīgi iesniedzot arī strukturēta elektroniska rēķinu par iepriekšējā mēnesī izpildīto Autoruzraudzības apjomu.

3.5. Autoruzraudzības izpildes galīgais maksājums (10% apmērā no autoruzraudzības kopējās līgumsummas) tiek veikts 15 (piecpadsmit) dienu laikā pēc Būvdarbu pieņemšanas -  nodošanas akta un Izpildītāja iesniegtā autoruzraudzības darbu noslēguma pieņemšanas – nodošanas akta un strukturēta elektroniska rēķina saņemšanas.
3.6. Apmaksa par Būvdarbu izpildi tiks veikta šādā kārtībā:

3.6.1. Izpildītājs iesniedz Pasūtītājam strukturētu elektronisku rēķinu par iepriekšējā mēnesī izpildītajiem un Pasūtītāja pieņemtajiem Būvdarbiem, tai skaitā par faktiski izpildītajiem Būvdarbiem pēdējā mēnesī, – 20 darbdienu laikā no būvdarbu nodošanas un pieņemšanas akta abpusējas parakstīšanas dienas;

3.6.2. par visiem izpildītajiem un Pasūtītāja pieņemtajiem Būvdarbiem, tai skaitā par faktiski izpildītajiem būvdarbiem pēdējā mēnesī Pasūtītājs maksā Izpildītājam 30 dienu laikā no Izpildītāja sagatavota atbilstoša strukturēta elektroniska rēķina saņemšanas. Rēķinam pievieno Līguma 14.2. punktam atbilstošu garantijas laika garantiju.
3.7. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 darbdienu laikā no dienas, kad Puses ir parakstījušas aktu par faktiski izpildītajiem Darbiem un Izpildītājs ir iesniedzis šajā punktā minētajam aktam atbilstošu strukturētu elektronisku rēķinu, kam pievienots Līguma 14.2. punktam atbilstošs garantijas saistību nodrošinājums par faktiski izpildītiem un pasūtītāja pieņemtajiem Darbiem. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību.

3.8. Darbu veikšanai priekšapmaksa nav paredzēta un Izpildītājs to nav tiesīgs pieprasīt.

3.9. Neparedzētus izdevumus, kas nav iekļauti Līguma summā, bet nepieciešami pilnīgai Līguma izpildei, sedz Izpildītājs. Pasūtītājs šo risku uzņemas, ja: 

3.9.1. neparedzēto Darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt; 

3.9.2. neparedzētie Darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;

3.9.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi. 

3.10. Ja Darbi ir izpildīti nekvalitatīvi, tad galīgais norēķins tiek veikts pēc defektu un trūkumu novēršanas, atkārtoti nododot Darbus Līgumā noteiktajā kārtībā.
3.11. Līguma summā nav iekļauta apmaksa par papildus Projektēšanas darba risinājumu izstrādi, kurus izsaukušas Pasūtītāja papildus prasības attiecībā uz jau izstrādāto projekta dokumentāciju un kuri nav projekta dokumentācijā Izpildītāja pieļauto kļūdaino risinājumu rezultāts.

3.12. Ja Būvdarbu gaitā rodas nepieciešamība izstrādāt papildus risinājumus saskaņotajam Projektēšanas darbam, tad papildus darba apjoms, kura izpildes termiņš nevar būt garāks par 10 (desmit) darba dienām un apmaksas summa, tiek noteikti ar Pasūtītāja un Izpildītāja papildus rakstveida vienošanos, kas noslēgta saskaņā ar Publisko iepirkumu likuma prasībām, uz kuru attieksies šī Līguma nosacījumi un kas būs šī Līguma neatņemama sastāvdaļa. 

3.13. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3.14. Parakstot Līgumu, Izpildītājs apliecina un garantē, ka pilnībā ir iepazinies ar Objektu, prasībām, kas attiecināmas uz Līgumā noteikto Darbu izpildi un iekļāvis Līguma summā visas izmaksas, kas saistītas ar šo prasību ievērošanu un Līgumā noteikto Darbu izpildi.
3.15. Finansējuma trūkuma dēļ Pasūtītājam ir tiesības apturēt Būvdarbu izpildi. Būvdarbu apturēšanas gadījumā, Puses veic grozījumus Būvdarbu izpildes grafikā, grozot tikai Būvdarbu izpildes termiņus, nevis darbu izpildes ilgumu. Pasūtītāja tiesības apturēt Būvdarbu izpildi nav uzskatāmas par Pasūtītāja vainu un nevar būt par pamatu Būvdarbu veicējam prasīt no Pasūtītāja jebkādu kompensāciju vai līgumsodu.
3.16. Izpildītājs apņemas nodrošināt laicīgu samaksas veikšanu visiem publiskā būvdarbu līguma izpildē iesaistītajiem apakšuzņēmējiem par faktiski izpildītajiem un pasūtītāja apmaksātajiem būvdarbiem. Ar laicīgu norēķināšanos saprot samaksu 10 (desmit) darbdienu laikā no brīža, kad par šiem darbiem ir saņemta Pasūtītāja apmaksa  un apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 (sešdesmit) kalendāra dienas pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu.
3.17. Strukturētus elektroniskos rēķinus Izpildītājs iesniedz Pasūtītājam, nosūtot tos uz Pasūtītāja e-adresi.

3.18. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Izpildītāju par konstatētajām kļūdām, norādot nepieciešamās korekcijas. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto strukturētu elektronisko rēķinu.

4. Darba izpilde un Pušu sadarbība projektēšanas stadijā

4.1. Izpildītājs apņemas nodrošināt Projektēšanas darba izstrādi un saskaņošanu atbilstoši Līguma un tā pielikumu nosacījumiem.

4.2. Pēc Pasūtītāja pieprasījuma organizēt Projektēšanas darba izpildes kontroles sanāksmes, kuras vada Projektēšanas darba vadītājs un kurās piedalās par Projektēšanas darbu izpildi atbildīgais personāls (projektētāji).

4.3. Projektēšanas darba izstrādē ievērot un pildīt Līguma un tā pielikumu nosacījumus, izdotos tehniskos noteikumus, attiecīgos Latvijas Republikā spēkā esošos normatīvos aktus un noteikumus, kas attiecināmi uz Projektēšanas darba izstrādi un reglamentē tā izstrādei izvirzītās prasības. Atkāpes no Latvijas būvnormatīvu prasībām, kuras varētu rasties projektējamā objekta īpašās situācijas dēļ, saskaņot ar attiecīgajām institūcijām un Pasūtītāju pirms to izstrādes uzsākšanas.

4.4. Izpildītājam ir pienākums pirms projektēšanas darba nodošanas Pasūtītājam, nodrošināt, ka Projektēšanas darbs tiek akceptēts Tukuma novada būvvaldē atbilstoši Ministru kabineta 2014. gada 19. augusta noteikumu Nr. 500 “Vispārīgie būvnoteikumi” prasībām.

4.5. Ja Projektēšanas darba vai kādas tā stadijas vērtējošās institūcijas (t. sk. Pasūtītāja noteiktā persona) to izvērtēšanas laikā lūdz sniegt papildus paskaidrojumus, norāda uz kādiem Projektēšanas darba trūkumiem vai nepilnībām, tad Izpildītājs sniedz nepieciešamos paskaidrojumus un uz sava rēķina novērš visas konstatētās Projektēšanas darba nepilnības un norādītos defektus, termiņos, kas nav ilgāki par konkrētajam darbam Līgumā noteikto izstrādes pabeigšanas termiņu. Gadījumā, ja paskaidrojumu sniegšana un/vai Projektēšanas darba defektu un/vai nepilnību novēršana pārsniedz Līgumā noteiktos Projektēšanas darba izstrādes pabeigšanas termiņus, tad Izpildītājs maksā Pasūtītājam Līgumā noteikto līgumsodu par Līgumā noteiktā Projektēšanas darba izstrādes pabeigšanas termiņa kavējumu, ja kavējums veidojas Izpildītāja vainas dēļ.
4.6. Līgumā Izpildītājam noteiktās saistības tas drīkst nodot Līguma trešajām personām, pirms tam par to rakstiski informējot Pasūtītāju, izņemot Līguma 12.7. punktā noteiktos gadījumus.
4.7. Izpildītājam ir pienākums nekavējoties brīdināt Pasūtītāju par neparedzētiem apstākļiem, kādi radušies pēc Līguma noslēgšanas no Izpildītāja neatkarīgu apstākļu dēļ, kas ietekmē vai var ietekmēt Projektēšanas darba izstrādi.

4.8. Pasūtītājs izskata, saskaņo un apstiprina Projektēšanas darbu saskaņā ar Tehniskajā specifikācijā noteiktajiem termiņiem.

4.9. Uz Pasūtītāja uzdotajiem jautājumiem projektēšanas laikā Izpildītājs atbild un Pasūtītāja uzdotos labojumus veic bez kavēšanās, bet ne vēlāk kā 7 (septiņu) dienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu. Savukārt, Pasūtītājs iesniegtos labojumus un atbildes izskata un apstiprina 7 (septiņu) dienu laikā no saņemšanas.

4.10. Pasūtītājs apņemas pieņemt no Izpildītāja izstrādāto un atbilstoši Līguma nosacījumiem saskaņoto Projektēšanas darbu, saskaņā ar Līgumā noteikto Projektēšanas darba pieņemšanas kārtību pēc Līgumā noteiktā Projektēšanas darba izstrādes un saskaņošanas pabeigšanas un samaksāt Izpildītājam Līgumā noteiktajā kārtībā un apmērā, ja Izpildītājs ir izpildījis visas Izpildītājam ar Projektēšanas darbu Līgumā noteiktās saistības.

4.11. Pasūtītājam ir tiesības jebkurā Līgumā noteiktā Projektēšanas darba izstrādes stadijā veikt projektēšanas darba izstrādes pārbaudi, pārbaudot vai minētā izstrāde atbilst Līguma, tā pielikumu un visu attiecīgo normatīvo aktu prasībām.

4.12. Pasūtītājs neveiks nekādas darbības, kuras traucētu Projektēšanas darba izpildi.

4.13. Pasūtītājam ir pienākums pieņemt no Izpildītāja izstrādāto un saskaņoto Projektēšanas darbu, parakstot attiecīgo, Līgumā noteikto, Projektēšanas darba pieņemšanas-nodošanas aktu, ne vēlāk kā 5 (piecu) darba dienu laikā, skaitot no dienas, kad Izpildītājs Projektēšanas darbu ir nodevis Pasūtītājam. Gadījumā, ja Pasūtītājs nepieņem Projektēšanas darbu ar pieņemšanas-nodošanas aktu Līgumā noteiktajā termiņā un neveic Līguma 7.2.punktā noteiktā akta sastādīšanu, tad tas maksā Izpildītājam līgumsodu 0,1% apmērā no Līguma summas par Projektēšanas darba izstrādi, par katru kavēto dienu, bet ne vairāk kā 10% no tās.

4.14. Nodrošināt atbildīgā būvdarbu vadītāja klātbūtni būvniecības darbu izpildes vietas Izpildītāja apmeklējuma laikā, ja par to iepriekš notikusi vienošanās starp Izpildītāju un Pasūtītāju.

4.15. Pasūtītājam ir tiesības pieprasīt Izpildītājam iesniegt dokumentu kopijas (kvītis), kas apliecina, ka Izpildītājs ir veicis regulāru būvgružu izvešanu uz sadzīves atkritumu apsaimniekošanas poligonu.

4.16. Pasūtītājam ir tiesības izmantot Līguma 14.1. punktā minēto Nodrošinājumu tādu Izpildītāja finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.
5. Projektēšanas darba izstrādes termiņi

5.1. Izpildītājs Projektēšanas darbu izstrādā ______mēnešu laikā no Līguma  noslēgšanas dienas. 

5.2. Izpildītājs var prasīt Projektēšanas darba izstrādes laika pagarinājumu, ja:

5.2.1. Pasūtītājs maina Projektēšanas uzdevumā noteiktos risinājumus;
5.2.2. Ieinteresētās institūcijas kavē Izpildītāja pieprasīto tehnisko noteikumu izsniegšanu ilgāk par 1 (vienu) mēnesi;
5.2.3. Izpildes termiņa pagarināšanas nepieciešamība ir radusies nepārvaramas varas dēļ, vai tai ir cits objektīvs no Izpildītāja gribas neatkarīgs iemesls, kuru Izpildītājs iepriekš nevarēja paredzēt un novērst.
5.3. Pasūtītājs izvērtē Izpildītāja rakstisko lūgumu, kas iesniegts atbilstoši Līguma 5.2.apakšpunkta prasībām, un pieņem rakstisku lēmumu par termiņa pagarinājumu, informējot par to Izpildītāju.

6. Projektēšanas darba izmaiņas

6.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un ir abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

6.2. Gadījumos, ja Pasūtītājs ierosina papildu darbus, kas nav atrunāti Līguma 2. pielikumā "Tehniskā specifikācija un Projektēšanas uzdevumi", bet ir nepieciešami Līguma mērķa sasniegšanai, tiek sagatavoti Līguma grozījumi.  
6.3. Līguma 6.2. minētie Līguma grozījumi drīkst palielināt noteikto summu par Projektēšanas darba izpildi ne vairāk kā par 20 (divdesmit) %. Šādas izmaiņas tiek uzskatītas par Līguma grozījumiem Publisko iepirkumu likuma 61. panta trešās daļas 1.punkta kārtībā. 
6.4. Par paveiktiem papildu Projektēšanas darbiem, kas nav apstiprināti ar Līguma grozījumiem, samaksa nepienākas.
6. Projektēšanas darbu pieņemšana - nodošana
6.1. Projektēšanas darba vai tās daļas nodošana Pasūtītājam notiek ar Projektēšanas darba pieņemšanas - nodošanas aktu, kuru paraksta Puses vai to pilnvaroti pārstāvji. 

6.2. Ja Projektēšanas darba vai tās daļas pieņemšanas – nodošanas laikā Pasūtītājs konstatē tā defektus vai līdz galam neizstrādātu Projektēšanas darbu vai kādu tā daļu vai daļas, neatbilstību Līguma un normatīvo aktu prasībām, tad Pasūtītājs par to uzraksta aktu un nosaka Projektēšanas darba defektu novēršanas vai neizstrādāto Projektēšanas darba daļu vai daļas izpildes termiņus un kārtību, kuri nav ilgāki par 15 (piecpadsmit) kalendārajām dienām, skaitot no dienas, kad šajā Līguma punktā noteikto aktu parakstījis Pasūtītājs. Šajā Līguma punktā noteiktajā aktā noteiktos Projektēšanas darba defektus un/vai nepadarītos projektēšanas darba izstrādes darbus Izpildītājs novērš ar saviem spēkiem, materiāliem un uz sava rēķina. Šajā gadījumā Izpildītājs maksā Pasūtītājam Līgumā paredzēto kavējuma naudu par Projektēšanas darba neizstrādāšanu Līgumā noteiktajā termiņā, ja Projektēšanas darba trūkumu novēršana vai neizpildīto Projektēšanas darba izstrādes darbu veikšana ir ilgāka par Līguma 5.1.punktā noteikto Projektēšanas darba vai tās daļas izstrādes pabeigšanas termiņu. Ja Izpildītājs izvairās no Projektēšanas darba trūkumu un/vai defektu novēršanas, Pasūtītājam ir tiesības pašam tos novērst, pieprasot no Izpildītāja visus ar to saistītos izdevumus. Šos izdevumus, kas noteikti šajā līguma punktā, Pasūtītājs ietur no Izpildītājam maksājamās līguma summas.
7. Autoruzraudzība

7.1. Autoruzraudzību izpildīt atbilstoši Līguma, tā pielikumu un Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” prasībām un nosacījumiem.

7.2. Izpildītājam ir pienākums apsekot objektu un apsekojuma rezultātus ierakstīt būvdarbu žurnālā un atbilstoši kompetencei kontrolēt būvdarbu žurnālā ierakstīto norādījumu izpildi.

7.3. Izpildītājam ir pienākums piedalīties Pasūtītāja rīkotajās ar Objekta būvdarbiem saistītajās sanāksmēs.

7.4. Izpildītājam ir pienākums visas atkāpes no tehniskā projekta fiksēt būvdarbu žurnālā. Attiecībā uz atkāpēm no tehniskā projekta, kuras ir saskaņotas ar Izpildītāju, Izpildītājs būvdarbu žurnālā izdara saskaņojuma atzīmi.

7.5. Izpildītājam ir pienākums ne vēlāk kā nākamajā darba dienā ierasties būvlaukumā pēc būvniecības ierosinātāja, būvuzrauga, būvinspektora vai citu būvvaldes amatpersonu uzaicinājuma rakstiska vai mutiska pieprasījuma saņemšanas.

7.6. Izpildītājam ir pienākums bez papildus atlīdzības izdarīt izmaiņas Projektēšanas darbā 2 (divu) darba dienu laikā, ja šādu izmaiņu nepieciešamība rodas sakarā ar kļūdu vai neatbilstību tehniskajā projektā.

7.7. Izpildītājam ir citas tiesības un pienākumi, kuri ir noteikti spēkā esošajos normatīvajos aktos.


8. Būvdarbu izpilde un pušu sadarbība būvdarbu stadijā

9.1. Izpildītājs atbild par atbilstošas kvalifikācijas personāla iesaistīšanu un sertificētu materiālu izmantošanu Būvdarbu laikā Objektā.
9.2. Būvdarbi ir jāveic, ievērojot Iepirkuma nolikumu un Izpildītāja Iepirkumā iesniegto Piedāvājumu, saskaņā ar apstiprināto Projektēšanas darbu, būvniecību reglamentējošajiem normatīvajiem aktiem, Līguma noteikumiem un Pasūtītāja vai Būvuzrauga norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma summu, Būvdarbu apjomus vai to izpildes termiņus. 
9.3. Izpildītājs apņemas veikt Būvdarbu izpildi ______ mēnešu laikā no būvvaldes atzīmes par būvniecības ieceres akceptu veikšanas dienas. Līguma izpildes gala termiņš tiek fiksēts un Būvdarbu galīgā pieņemšana notiek ar Būvdarbu pieņemšanas – nodošanas akta parakstīšanas brīdi un aktu par objekta pieņemšanu ekspluatācijā.
9.4. Izpildītājs, izpildot Būvdarbus, ievēro saskaņoto Projektēšanas darba (paskaidrojuma rakstu).
9.5. Pirms Būvdarbu uzsākšanas Objektā Izpildītājs nozīmē Piedāvājumā norādīto Būvdarbu vadītāju. Būvdarbu vadītāju Izpildītājs ir tiesīgs nomainīt pēc Pasūtītāja pamatota pieprasījuma vai ar Pasūtītāja iepriekšēju rakstisku piekrišanu, nozīmējot citu speciālistu ar līdzvērtīgu pieredzi un kvalifikāciju atbilstoši Iepirkumā norādītajām prasībām. 
9.6. Izpildītājs veic visas darbības, kādas saskaņā ar Būvniecības likumu, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un citiem normatīvajiem aktiem ir nepieciešamas, lai uzsāktu Būvdarbus, veiktu Būvdarbus un pilnībā pabeigtu būvniecību atbilstoši apstiprinātajam paskaidrojuma rakstam. 
9.7. Izpildītājs ir atbildīgs, lai Būvdarbu izpildē tiktu ievēroti Latvijas Republikā spēkā esošie būvniecību reglamentējošie normatīvie akti, Pasūtītāja norādījumi, kas nav pretrunā ar Latvijas Republikā spēkā esošajiem normatīvajiem aktiem, kā arī citi spēkā esošie normatīvie akti, kas reglamentē Līgumā noteikto Būvdarbu veikšanu, tajā skaitā Būvdarbu drošības tehnikas, Būvdarbu aizsardzības, ugunsdrošības, elektrodrošības, sanitāros un apkārtējās vides aizsardzības noteikumus, Būvdarbu laikā jāievēro “nenodarīt būtisku kaitējumu videi” princips.
9.8. Izpildītājam ir saistoši tie Pasūtītāja un tā pārstāvju rīkojumi, kas nav pretrunā normatīvo aktu prasībām, šī Līguma noteikumiem un negroza tos, kā arī ir vērsti uz Līgumsaistību sekmīgu izpildi. 
9.9. Būvsapulces tiek rīkotas katru nedēļu par to Pusēm savstarpēji vienojoties. Būvsapulču biežums var tikt mainīts, Pusēm savstarpēji vienojoties.

9.10. Vides prasības un to izpilde:

9.10.1. Izpildītājs pēc apgaismojuma sistēmas uzstādīšanas rakstveidā iesniedz Pasūtītājam šādus norādījumus:

9.10.1.1. apgaismes iekārtu izjaukšanas norādījumus; 
9.10.1.2. norādījumus spuldžu nomaiņai un norādījumus, kuras spuldzes var izmantot apgaismes iekārtās, nesamazinot norādīto energoefektivitāti;

9.10.1.3. norādījumus, kā lietot un uzturēt apgaismes vadības ierīces;

9.10.1.4. norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt;

9.10.1.5. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas.

9.10.2. Norādījumus (Līguma 9.10.1. punkts) pievieno ikmēneša Būvdarbu pieņemšanas – nodošanas aktam.

9.10.3. Izpildītājs nodrošina, lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams:
9.10.3.1. vadības ierīces, kas reaģē uz dienas gaismu, jākalibrē tā, lai tās izslēdz apgaismojumu, kad dienasgaisma ir pietiekama;

9.10.3.2. laika relejiem iestata atbilstošus izslēgšanās laikus, lai nodrošinātu vizuālās vajadzības bez pārmērīgas enerģijas patēriņa palielināšanas.
Ja pēc sistēmas nodošanas ekspluatācijā apgaismes vadības ierīces šķietami neatbilst iepriekšminētajām prasībām, Izpildītājs noregulē un/vai atkārtoti kalibrē vadības ierīces, lai tās atbilstu.

9.10.4. Izpildītājs nodrošina, lai apgaismojuma aprīkojums (tostarp spuldzes, apgaismes iekārtas un apgaismes vadības ierīces) tiktu uzstādīts saskaņā ar Projektēšanas darbā noteikto.
9.10.5. Izpildītājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība".

10. Būvdarbu izmaiņas
8.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un ir abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 
8.2. Papildus 15 % (piecpadsmit) procentiem, kas ir paredzēti Publisko iepirkumu likuma 61. panta piektajā daļā,  nepieciešamības  gadījumā  (ja  atsevišķie  būvdarbu  apjomi  tika  neprecīzi aprēķināti), Pasūtītājs ir tiesīgs vienpusēji samazināt Būvdarbu apjomus,  attiecīgi  samazinot  Līguma maksājumu  apmēru,  pamatojoties  uz  izcenojumiem,  kas  ir  noteikti  Izpildītāja piedāvājumā iepirkuma procedūrai. Nepieciešamības gadījumā (ja atsevišķie būvdarbu apjomi tika neprecīzi aprēķināti) Pasūtītājs, vienojoties ar Izpildītāju, nepārsniedzot kopējo  Līguma  summu,  ir  tiesīgs  Objektu  ietvaros  novirzīt  ieekonomētus līdzekļus (pamatojoties uz izcenojumiem, kas ir noteikti Izpildītāja piedāvājumā iepirkuma  procedūrai)  iepriekš  paredzētajiem  Būvdarbu  veidiem,  kuru   apjoms   ir palielinājies nolūkā sasniegt Līguma priekšmeta mērķus vai Būvdarbiem, ko iepriekš nebija iespējams paredzēt.

8.3. Gadījumā, ja veicot Darbus tiek atklāti Pusēm agrāk nezināmi objektīvi iemesli (tai skaitā neparedzētu papildus darbu veikšana), kas padara neiespējamu Darbu pabeigšanu noteiktajos termiņos, Izpildītāja pienākums ir 5 (piecu) darba dienu laikā pēc minēto iemeslu konstatēšanas rakstveidā informēt Pasūtītāju.
8.4. Pasūtītājs ar Būvuzrauga apliecinājumu var uzdot veikt vai var atļaut veikt papildus  Būvdarbus,  kas  netika  iekļauti sākotnējos  Būvdarbu  apjomos,  jo  nebija iespējams konstatēt vai paredzēt šo Būvdarbu nepieciešamību (papildu risinājumus, kas var uzlabot   projekta   tehniskos   risinājumus, objekta funkcionalitāti,   uzlabot energoefektivitāti,  izmaiņas,  kas  skar  jaunu  progresīvu  būvmateriālu  ienākšanu Latvijas tirgū). Papildus Būvdarbiem piemēro tādas pašas cenas kā analogiem Būvdarbiem Līgumā, bet papildus Būvdarbiem, kam analogu Līgumā nav, cenu nosaka Pasūtītājs pēc līdzīga rakstura Būvdarbu cenām Līgumā, vai, ja līdzīga rakstura Būvdarbu cenas Līgumā nav, pēc Izpildītāja iesniegtās un Būvuzrauga saskaņotās cenas kalkulācijas un  līdzīga rakstura darbu cenām tirgū.

8.5. Līguma summas pieaugums Līguma 10.2.- 10.4.  apakšpunktu Būvdarbu izmaiņu gadījumos nevar pārsniegt 15% (piecpadsmit  procentus)  no  sākotnējās Līguma summas par būvdarbiem bez  PVN. Šādas Būvdarbu izmaiņas tiek uzskatītas par Līguma grozījumiem Publisko iepirkumu likuma 61. panta trešās daļas 1.punkta kārtībā. 

8.6. Būvdarbu izpildes termiņi var tikt pagarināti pēc Pušu rakstiskas vienošanās, ja:

8.6.1. Būvdarbu izpildi tieši ietekmē nelabvēlīgi klimatiskie apstākļi, kuru dēļ nav iespējams veikt Būvdarbus atbilstoši Būvdarbu tehnoloģijai;

8.6.2. no Izpildītāja neatkarīgu apstākļu dēļ ar kompetentas institūcijas lēmumu Būvdarbi tiek apturēti uz laiku līdz Būvdarbu veikšanas rezultātā blakus esošajā būvē radušos bojājumu novēršanai;

8.6.3. no Izpildītāja neatkarīgu apstākļu dēļ būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju un/ vai būvkonstrukciju bojājumus, kas var izraisīt cilvēku nelaimes gadījumus vai materiālus zaudējumus.
8.7. Būvdarbu izpildes termiņa pagarinājumu aprēķina tikai un vienīgi uz to laika posmu, kurā eksistē Līguma 10.6. apakšpunktā minētais šķērslis. Ja vienlaikus pastāv vairāki iemesli, kuri dod tiesības uz Līguma izpildes termiņa pagarinājumu, Izpildītājs nav tiesīgs uz pilnu pagarinājumu par katru iemeslu atsevišķi, un Līguma izpildes termiņš var tikt pagarināts tikai uz vienu (garāko) no tiem. Izpildītājam jādara viss iespējamais, lai līdz minimumam samazinātu Līguma izpildes termiņa pagarinājumu.
8.8. Izpildītājs var prasīt pagarināt Būvdarbu sākšanas vai pabeigšanas termiņu, ja:

8.8.1. Ja Būvdarbu izpildīšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Izpildītājs iepriekš nevarēja paredzēt, tad viņam ir tiesības, vispirms rakstveidā saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Būvdarbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata jebkādu Būvdarbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma;

8.8.2. Pasūtītājs vai Pasūtītāja nolīgta persona kavē Būvdarbu veikšanu no Izpildītāja neatkarīgu iemeslu dēļ (piemēram, kavē piekļūšanu būvlaukuma vietai, kur Izpildītājam veicami darbi);
8.8.3. Būvdarbu sākšanas vai izpildes termiņa pagarināšanas nepieciešamība ir radusies nepārvaramas varas dēļ vai tai ir cits objektīvs no Izpildītāja gribas neatkarīgs iemesls, kuru Izpildītājs iepriekš nevarēja paredzēt un novērst.
8.9. Termiņa pagarinājumu Izpildītājam rakstiski jāprasa nekavējoties, bet ne vēlāk kā 5 darba dienu laikā, tiklīdz attiecīgais kavējošais apstāklis ir iestājies. Ja Izpildītājam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Izpildītājam nekavējoties rakstiskā formā jādara tas zināms Pasūtītājam.
8.10. Vienlaikus Izpildītājam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk, bet ne vēlāk kā 5 (piecas) darba dienas kopš brīža, kad Izpildītājs ir uzzinājis, vai viņam vajadzēja uzzināt par šo notikumu vai apstākļiem. Ja Izpildītājs šo 5 (piecu) darba dienu laikā klusē, Izpildītājs zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.
8.11. Ja vien likumā vai citā normatīvajā aktā nav norādīts tieši pretējais, jebkura Līguma izpildes termiņa pagarinājuma pierādīšanas nasta gulstas uz Izpildītāju.
8.12. Pats par sevi termiņa pagarinājums nemaina nekādus citus Līguma nosacījumus un jebkurā gadījumā Izpildītājam ir pienākums pildīt visas tās Līguma saistības, kas, kavējošam apstāklim pastāvot, ir iespējamas un ciktāl tās ir iespējamas.

9. Būvdarbu nodošanas un pieņemšanas kārtība

9.1. Izpildītos Būvdarbus pieņem katru mēnesi. Līdz kārtējā mēneša 10. datumam, Būvdarbu veicējs iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām.

9.2. Pasūtītājs Būvdarbus pieņem un būvdarbu izpildes aktu paraksta 20 darbdienu laikā no akta saņemšanas dienas.

9.3. Ja Pasūtītājs nepieņem Būvdarbus, tas iesniedz Būvdarbu veicējam rakstveida pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo būvuzraugu saskaņotu defektu aktu. Ja Būvdarbu veicējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Būvdarbu veicējs 10 darbdienu laikā no defektu akta saņemšanas dienas iesniedz Pasūtītājam atbildīgā Būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.
9.4. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ja ir noslēgts publiskais būvdarbu līgums, ekspertīzes uzdevums ir novērtēt faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
9.5. Ja Pasūtītājs neparaksta Būvdarbu izpildes aktu šo Līguma 11.2. minētajā termiņā, kā arī neiesniedz Būvdarbu veicējam Līguma 11.3 punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 11.2. punktā minētā termiņa pēdējā dienā un būvdarbu izpildes akts stājās spēkā bez Pasūtītāja paraksta.

9.6. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.

9.7. Ja Būvdarbu veicējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, meteoroloģiskos apstākļus, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.

9.8. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā. Pēc Pasūtītāja pieprasījuma Būvdarbu veicējs iesniedz precizētu izpildes aktu, iekļaujot tajā darbus, kuros defekti nav konstatēti.

9.9. Ja Būvdarbos ir konstatēti nebūtiski defekti, Pasūtītājam ir tiesības pieņemt Būvdarbus un veikt par tiem samaksu, ja Līdzēji ir vienojušies par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko Būvdarbu veikšanu, neierobežo būves lietošanu, kā arī neietekmē citu būvdarbu kvalitāti.

9.10. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.

9.11. Izpildītājs nodod Pasūtītājam visus izpildītos Būvdarbus šādā kārtībā: 
9.11.1. iesniedz būvdarbu izpildes aktu par pēdējā mēnesī izpildītajiem Būvdarbiem;
9.11.2. paziņo pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai
9.12. Pasūtītājs 5 (piecu) darba dienu laikā pēc izpildes akta saņemšanas veic izpildīto Būvdarbu iepriekšēju apskati un, ja nepieciešams, sagatavo konstatēto trūkumu un defektu sarakstu, kas novēršami līdz brīdim, kad būvvalde veikusi atzīmi par Būvdarbu pabeigšanu.

9.13. Izpildītie Būvdarbi netiks pieņemti, ja tie neatbildīs faktiski izpildītajam apjomam, neatbildīs Līgumam, Iepirkuma nolikuma tehniskajām specifikācijām, Būvprojektam, Tāmei, normatīvo aktu prasībām vai arī, ja attiecībā uz tiem bija nepieciešams, bet netika sastādīts akts par segto Būvdarbu pieņemšanu vai akts par nozīmīgu konstrukciju pieņemšanu.
9.14. Izpildītājs pēc Būvdarbu pieņemšanas – nodošanas akta parakstīšanas un būvvaldes veiktas atzīmes būvniecības iecerē par būvdarbu pabeigšanu, iesniedz Pasūtītājam Objekta nodošanas un pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam.
9.15. aktā norāda atzīmes par Būvdarbu pabeigšanu datumu vai izziņas par būves neesību datumu un numuru.

9.16. aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, uzstādīto iekārtu uzskaites un iekārtu vadības instrukcijas, kā arī citu līgumā paredzēto dokumentāciju, ja tā nav iesniegta pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
9.17. Pasūtītājs Izpildītāja iesniegto būvobjekta nodošanas un pieņemšanas aktu paraksta 10 darbdienu laikā no tā saņemšanas dienas.
9.18. Būvdarbu pieņemšanas laikā konstatēto defektu novēršana neatbrīvo Izpildītāju no atbildības par Būvdarbu kalendārā grafika neievērošanu.
9.19. Nepieciešamos izpildes dokumentus sagatavo, kā arī Objekta nodošanu organizē Izpildītājs.
9.20. Būvdarbu izpildes akta par pēdējā mēnesī izpildītajiem būvdarbiem un Būvdarbu pieņemšanas – nodošanas akta parakstīšana neatbrīvo Izpildītāju no atbildības par Būvdarbu defektiem Būvdarbu garantijas laikā, kuri atklājas pēc Objekta pieņemšanas - nodošanas.

10. Līguma izpildē iesaistītā personāla un apakšuzņēmēja iesaistīšana un nomaiņas kārtība 

10.1. Darbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto Darbu atbilstību šī Līguma prasībām.

10.2. Izpildītājs līgumos ar apakšuzņēmējiem jāiekļauj noteikumus izpildīto būvdarbu pieņemšanai, kas atbilst Ministru kabineta 2022. gada 5. jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” (turpmāk – Noteikumi) 5. punktā un 6., 9. un 10. punktā iekļautajam regulējumam, izņemot prasību veikt būves ekspertīzi, kā arī šo noteikumu 14. punktā iekļautajam regulējumam, izņemot būvuzrauga pienākumu noteikt defektu novēršanas termiņu. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.

10.3. Pēc Līguma noslēgšanas Izpildītājs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 darba dienas iepriekš.

10.4. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t. sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai. 

10.5. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.

10.6. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.

10.7. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

10.7.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;

10.7.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;

10.7.3. piedāvātais apakšuzņēmējs, kura veicamo Darbu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;

10.7.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
10.8. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

10.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10.10. Pasūtītājs pieņem lēmumu atļaut vai atteikt Būvdarbu veicēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
11. Riska pāreja, Darbu drošība un atbildība 

11.1. Cilvēku traumu un Darbu, materiālu vai iekārtu un cita īpašuma bojāšanas vai iznīcināšanas, vai zuduma risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Darbu pieņemšanas – nodošanas akta parakstīšanas brīdi/ būvvaldes atzīmes par būvdarbu pabeigšanu saņemšanu paskaidrojuma rakstā.

11.2. Izpildītājs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu nepielaišanu Objektam vietās, kur pastāv veselības un dzīvības apdraudējuma riski notiekošo Darbu apstākļu dēļ, nodrošinot preventīvos pasākumus šo personu veselības un dzīvības risku apdraudējuma minimizēšanai, kā arī atbild par darba drošības noteikumu ievērošanu Objektā.

11.3. Izpildītājs ir materiāli atbildīgs par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ Darbu izpildes laikā.

11.4. Izpildītājs, parakstot šo Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas Darbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.

11.5. Izpildītājs nodrošina, ka Būvdarbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.

12. Garantijas

12.1. Izpildītājs ne vēlāk kā 10 (desmit) darba dienu laikā:

12.1.1. pēc Līguma noslēgšanas kā 3. pielikumu Līgumam pievieno Līguma izpildes nodrošinājumu (bankas garantija vai apdrošināšanas polise) par Projektēšanas darba izstrādes posmu (laika periods līdz būvdarbu uzsākšanas nosacījumu izpildei) iesniedz Pasūtītājam neatsaucamu pirmā pieprasījuma Līguma saistību izpildes garantiju 2% (divu procentu) apmērā no sākotnējās Līguma summas (bez PVN) (bez indeksācijas). 
12.1.2. pēc Projektēšanas darba akceptēšanas Tukuma novada būvvaldē par būvdarbu posmu iesniedz Pasūtītājam neatsaucamu pirmā pieprasījuma Līguma saistību izpildes garantiju 8% (astoņu procentu) apmērā no sākotnējās Līguma summas (bez PVN) (bez indeksācijas). 

12.2. Izpildītājs kopā ar Līguma 3.7.2. apakšpunktam atbilstoši sagatavotu strukturētu elektronisko rēķinu iesniedz Pasūtītājam Būvdarbu garantijas laika garantiju (bankas garantija vai apdrošināšanas polise), kurā norādīts, ka garantijas devējs (kredītiestāde vai apdrošināšanas sabiedrība) maksās Pasūtītājam garantijas summu 5 (piecu) % no Līguma summas par būvdarbiem (bez PVN) pēc pirmā Pasūtītāja pieprasījuma.

12.3. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no Līguma summas par būvdarbiem (bez PVN), ja garantijas termiņa pirmajos divos gados nav konstatēti Būvdarbu defekti vai Izpildītājs un Pasūtītājs ir vienojušies par pieteikto Būvdarbu defektu novēršanas termiņu.
12.4. Līguma 14.1. un 14.2. apakšpunktos minētajai Līguma izpildes garantijai un garantijas laika garantijai  (turpmāk – Nodrošinājums) jāietver vismaz šāda informācija:
12.4.1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), apdrošināšanas polisei piemērojams Apdrošināšanas līgumu likums, bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu);
12.4.2. Pasūtītāja un Izpildītāja rekvizīti;
12.4.3. Nodrošinājuma devēja nosaukums un rekvizīti;
12.4.4. Līguma, par kuru iesniedz Nodrošinājumu, nosaukums, numurs un noslēgšanas datums;
12.4.5. Nodrošinājuma summa Līguma 14.1. vai 14.2. apakšpunktā noteiktajā apmērā;

12.4.6. Nodrošinājuma spēkā stāšanās diena un spēkā esības termiņš, kas:

12.4.6.1. Projektēšanas darba izstrādes posmam ir līdz Objekta (Būves) pieņemšanai ekspluatācijā;

12.4.6.2. Būvdarbu posmam - 30 (trīsdesmit) dienas pēc Objekta (Būves) pieņemšanas ekspluatācijā.

12.4.7. Nodrošinājuma devēja (kredītiestādes vai apdrošinātāja) neatsaucama apņemšanās pēc pirmā Pasūtītāja rakstiskā pieprasījuma, kurā norādīts, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas, izmaksāt Pasūtītājam summu Nodrošinājuma summas apmērā 5 (piecu) darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus.
12.4.8. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
12.5. Nodrošinājums tiks uzskatīts par Līguma noteikumiem neatbilstošu, ja tas paredz: 

12.5.1. Izpildītāja tiesības atsaukt Nodrošinājumu vai jebkādas citas Izpildītāja ierunas tiesības, vai Nodrošinājuma devēja tiesības vai pienākums pirms Nodrošinājuma summas izmaksas Pasūtītājam izmantot Izpildītāja ierunas tiesības;

12.5.2. ka Pasūtītājam ir pienākums pirms pieprasījuma iesniegšanas Nodrošinājuma devējam brīdināt par to Darbu veicēju vai pieprasīt Izpildītājam Nodrošinājuma summas samaksu;

12.5.3. noteikts pienākums Pasūtītāja pieprasījumu iesniegt ar kredītiestādes, kas sniedz finanšu pakalpojumus Pasūtītājam, starpniecību vai pienākums pieprasījumam pievienot zvērināta notāra, kredītiestādes, kas sniedz finanšu pakalpojumus Pasūtītājam, vai jebkuras citas trešās personas apliecinājumu par Pasūtītāja pieprasījuma dokumenta parakstītāja paraksta īstenumu vai tiesībām parakstīt pieprasījumu.

12.6. Bankas garantijas devējs ir Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kura ir tiesīga Latvijas Republikā veikt kredītiestādes darbību.

12.7. Apdrošināšanas polises devējs ir reģistrēta akciju sabiedrība vai Eiropas komercsabiedrība, vai savstarpējas apdrošināšanas kooperatīva sabiedrība, kura ir tiesīga veikt apdrošināšanu Latvijas Republikā.

12.8. Ja Nodrošinājumu iesniedz apdrošināšanas polises veidā, tad papildus Līguma 14.4. apakšpunktā minētajam Nodrošinājuma dokumentos norāda arī:

12.8.1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;

12.8.2. apdrošināšanas polises īpašos nosacījumus, ar kuriem tiek grozīti Apdrošinātāja apstiprinātie apdrošināšanas noteikumi, tādējādi nodrošinot šī pielikuma prasību izpildi, nepieļaujot tādus Nodrošinājumam piemērojamos apdrošināšanas noteikumus, kuri, salīdzinājumā ar šajā pielikumā noteiktajām prasībām, paredz Pasūtītājam neizdevīgākus nosacījumus vai nosaka Pasūtītāja ieskatā nepamatotus izņēmumus vai ierobežojumus.

12.9. Ja Nodrošinājumu iesniedz apdrošināšanas polises veidā, tad kopā ar polisi Izpildītājs iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu.

12.10. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pasūtītājam vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Izpildītājs uz Nodrošinājuma dokumentu oriģinālu iesniegšanas dienu nav Pasūtītājam pierādījis, tad atzīstams, ka Nodrošinājums nav Pasūtītājam iesniegts.

12.11. Darbu izpildes termiņa pagarinājuma gadījumā Izpildītājs attiecīgi pagarina arī Līguma izpildes nodrošinājuma termiņu tā, lai tas būtu derīgs vismaz 4 (četras) kalendārās nedēļas pēc pagarinātā Darbu izpildes termiņa beigām, un Nodrošinājumu iesniedz Pasūtītājam ne vēlāk kā 10 (desmit) darba dienu laikā pēc Līguma grozījumu noslēgšanas. 

12.12. Ja Līguma summa tiek palielināta, nodrošinājuma summa tiek attiecīgi palielināta, un Izpildītājs iesniedz Pasūtītājam attiecīgu palielinātai Līguma summai atbilstoši grozītu Līguma izpildes Nodrošinājumu un tā apmaksu apliecinošu dokumentu ne vēlāk kā 10 (desmit) darba dienu laikā pēc Līguma summas izmaiņu apstiprināšanas dienas.

12.13. Gadījumā, ja Izpildītājs noteiktajā termiņā nav iesniedzis Pasūtītājam Nodrošinājumu, Pasūtītājam ir tiesības neveikt Līgumā noteiktos maksājumus līdz attiecīgā Nodrošinājuma iesniegšanai.

12.14. Pasūtītājam ir tiesības izmantot Līguma 14.1. un 14.2. punktā minēto Nodrošinājumu tādu Izpildītāja finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.

12.15. Izpildītājs garantē, ka Objekts un Būvdarbi atbilst paskaidrojuma raksta prasībām un ka tie tiks izpildīti atbilstoši Līguma noteikumiem. Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītie Būvdarbi būs kvalitatīvi, funkcionāli izmantojami, atbildīs paskaidrojuma rakstā vai Līgumā noteiktajiem parametriem.

12.16. Nodrošinājuma iesniegšana Pasūtītājam ir priekšnosacījums pēdējā maksājuma (galīgā norēķina) veikšanai. 

12.17. Garantijas termiņš Objektam saskaņā ar Izpildītāja Iepirkumā iesniegto Piedāvājumu ir __ (___________) mēneši (ne mazāk kā 60 (sešdesmit) mēneši) no akta par būves pieņemšanu ekspluatācijā izsniegšanas. Būvdarbu garantijas termiņš nav piemērojams iekārtām, kas tiek uzstādītas Būvdarbu laikā, iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā. 
12.18. Izpildītājs nodrošina, ka saskaņā ar Ministru kabineta 2014. gada 19.augusta noteikumiem Nr. 502 “Noteikumi par būvspeciālistu un Izpildītāju civiltiesiskās atbildības obligāto apdrošināšanu” visā Būvdarbu laikā un garantijas termiņa laikā spēkā būs Izpildītāja darbības un būvspeciālistu darbības civiltiesiskās atbildības apdrošināšanas polise par iespējamiem trešajām personām nodarītajiem zaudējumiem. Civiltiesiskās atbildības apdrošināšanas līgumā noteiktā apdrošinājuma summa nedrīkst būt mazāka par Līguma summu. Civiltiesiskās atbildības apdrošināšanas līgumu Izpildītājs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai. 

12.19. Pēc apdrošināšanas atlīdzības izmaksas trešajai personai Izpildītāja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.

12.20. Būvdarbu laikā defektu konstatēšana un defektu novēršana tiek konstatēta ar aktu, kura sastādīšanā piedalās Pasūtītāja un Izpildītāja pārstāvji.

12.21. Pasūtītājs informē Izpildītāju par visiem Būvdarbu garantijas laikā atklātajiem defektiem un to radītajiem bojājumiem.

12.22. Izpildītājs apņemas Pasūtītājam pieņemamā termiņā, par ko Puses atsevišķi rakstveidā vienojušās, uz sava rēķina novērst bojājumus vai citas nepilnības, kuras Objektā vai Būvdarbos tiek konstatētas Būvdarbu garantijas laikā pie pareizas Objekta ekspluatācijas, un uz kurām ir attiecināma šajā Līgumā noteiktā garantija.

12.23. Ja defektu novēršana netiek uzsākta noteiktajā termiņā, Pasūtītājam ir tiesības defektu novēršanai pieaicināt trešo personu, ievērojot Publisko iepirkumu likumu un Līguma nosacījumus par zaudējumu aprēķināšanas un atlīdzināšanas kārtību.

12.24. Ja Pasūtītājs garantijas laikā konstatē bojājumus, par to tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 2 (divām) dienām, bet Puses var vienoties par citu termiņu defektu akta sastādīšanai. Pie defektu akta sastādīšanas Puses ir tiesīgi pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse.

12.25. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Par akta sastādīšanu tiek paziņots Izpildītājam, norādot vietu un laiku, kad akts ir ticis sastādīts.

13. Līgumsods

13.1. Ja Izpildītāja vainas dēļ Darbi nav tikuši nodoti un Nodrošinājums nav iesniegts Līgumā noteiktajā termiņā vai citā termiņā, par kuru Puses ir vienojušies, Pasūtītājam ir tiesības ieturēt līgumsodu par katru nokavēto saistību izpildes dienu 0,1 % apmērā no Līguma summas (bez PVN), bet kopējam līgumsoda apmēram nepārsniedzot 10 % no laikus neizpildītās Darba daļas summas par katru nokavēto dienu (t.i., no 3.1.1., 3.1.2., vai 3.1.3. punktā noteiktajām summām), rakstiski par to informējot (norādot pamatojumu un aprēķina kārtību) Izpildītāju un izrakstot rēķinu soda naudas apmērā vai ieturot to no Līgumā noteiktā pēdējā maksājuma rēķina. Līgumsods neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radusies tā vainas dēļ. 

13.2. Ja Izpildītājs nepilda Līgumu vai ja Līgums tiek pārtraukts Izpildītāja vainas dēļ, Pasūtītājam ir tiesības realizēt Līguma 14.1. apakšpunktā minēto Nodrošinājumu Līgumā noteikto Izpildītāja finansiālo saistību segšanai. 

13.3. Ja Pasūtītājs neizdara maksājumus Līgumā noteiktajā kārtībā un termiņos, Izpildītājs var rakstiski ar iesniegumu (norādot pamatojumu un aprēķina kārtību) un izrakstot rēķinu pieprasīt Pasūtītājam maksāt par katru nokavēto dienu līgumsodu 0,1 % apmērā no nokavētā maksājuma summas, bet kopējam līgumsoda apmēram nepārsniedzot 10 % no Līguma summas (bez PVN).  Līgumsods neatbrīvo Pasūtītāju no turpmākās Līgumsaistību izpildes un zaudējumu atlīdzināšanas, kas radusies tā vainas dēļ.

14. Līguma laušana

14.1. Līgums var tikt lauzts tikai šajā Līgumā noteiktajā kārtībā vai Pusēm savstarpēji vienojoties.

14.2. Pasūtītājam ir tiesības 10 (desmit) darba dienas iepriekš ar rakstveida paziņojumu Izpildītājam paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:

14.2.1. ja Izpildītājs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro Tehniskās specifikācijas, paskaidrojuma raksta vai normatīvo aktu prasības, vai nespēj veikt Darbus Līgumā noteiktajos termiņos – ar nosacījumu, ka Izpildītājs 14 (četrpadsmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu; 

14.2.2. ja konstatē, ka Izpildītājs pametis Darbus vai Objektu vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;

14.2.3. ja Izpildītājs Līguma 14.1. apakšpunktā noteiktajos termiņos neiesniedz Pasūtītājam Līguma noteikumiem atbilstošu Nodrošinājumu (Līguma izpildes nodrošinājums);

14.2.4. ja Izpildītājs Līguma 14.2. apakšpunktā noteiktajos termiņos neiesniedz Pasūtītājam Līguma noteikumiem atbilstošu Nodrošinājumu (garantijas laika garantiju);

14.2.5. ja sertificēts būvuzraugs konstatē nekvalitatīvu Būvdarbu izpildi, dokumentāli pierādot, ka Izpildītājs 20 (divdesmit) darba dienu laikā nav novērsis neatbilstības par ko būvuzraugs rakstiski informējis Izpildītāju.
14.3. Pasūtītājam ir tiesības atkāpties no Līguma, 10 (desmit) darba dienas iepriekš brīdinot Izpildītāju, šādos gadījumos:

14.3.1. ja veiktais izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs; 

14.3.2. ja Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus; 

14.3.3. ja Izpildītājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi; 

14.3.4. ja Izpildītājs ir atzīts par maksātnespējīgu vai tiek uzsākta bankrota procedūra, vai likvidācija;

14.3.5. ja ir zaudējis spēku vai kļuvis nerealizējams Līguma Nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz Pasūtītājam pieņemamiem noteikumiem;
14.3.6. ja Izpildītājs Pasūtītājam nodarījis zaudējumus; 
14.3.7. ja Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē; 
14.3.8. ja tiek samazināts, pārtraukts vai nav pieejams finansējums, kas Objektam paredzēts valsts investīcijās, attiecīgajos struktūrfondos vai pašvaldības pamatbudžetā;
14.3.9. ja Izpildītājs Pasūtītājam nodarījis zaudējumus, t.sk., ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju, un minētā korekcija izriet no Izpildītāja pieļauta Līguma pārkāpuma; 

14.3.10. ārējā normatīvajā aktā noteiktajos gadījumos;

14.3.11.  ja Līgumu nav iespējams izpildīt tādēļ, ka Līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

14.4. Šī Līguma 16.2.-16.3. apakšpunktos minētā Līguma laušana neierobežo Pasūtītāja tiesības uz zaudējumu atlīdzību vai līgumsodu. 

14.5. Ja Pasūtītājs izmanto tiesības vienpusēji lauzt Līgumu, Puses sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, ja tie atbilst Līgumam un ir turpmāk izmantojami. Ja veiktie Darbi nav izmantojami turpmākajā Darbu procesā, kas norādīts Pušu sastādītajā aktā par faktiski izpildīto Darbu apjomu, tad Izpildītājs par saviem līdzekļiem atjauno Objektu līdz tādam stāvoklim, ka katrs nākošais Darbu turpinātājs netraucēti var turpināt nepabeigtos Darbus, nebojājot Objektu un neieguldot Darbos papildus un iepriekš neparedzētus izdevumus. Pie Pušu akta par faktiski izpildīto Darbu apjomu sastādīšanas piedalās arī Būvuzraugs, kurš arī paraksta aktu.

14.6. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Objekts un Darbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji atstātu Objektu, kā arī veic citas darbības, par kurām Puses ir vienojušies.

14.7. Gadījumā, ja Pasūtītājs traucē vai neļauj Izpildītājam veikt savas līgumsaistības, Izpildītājam ir tiesības ar ierakstītu vēstuli vai faksa paziņojumu, kura saņemšanu ir apstiprinājis Pasūtītājs, brīdināt Pasūtītāju par Līguma izpildes termiņa pagarinājumu.

14.8. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Izpildītājam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu. Šajā gadījumā Pasūtītājam ir pienākums samaksāt Izpildītājam par paveiktiem Darbiem, kā arī samaksāt vienreizēju līgumsodu 10 (desmit) procentus no Līguma summas apmēra.
15. Nepārvaramas varas apstākļi

15.1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.

15.2. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no Pušu rīcības, t.i., ko Puses nespēja kontrolēt, pret kuriem šī Puse nebūtu varējusi saprātīgi nodrošināties pirms Līguma noslēgšanas, pēc to rašanās nevar novērst vai pārvarēt. 

15.3. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā Puse nevar iespaidot un kas nav saistīts ar tā kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Puses iespēju veikt Līguma izpildi: kari, revolūcijas, ugunsgrēki, plūdi, epidēmijas u.c.

15.4. Ja izceļas nepārvaramas varas situācija, Izpildītājs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Izpildītājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. 

15.5. Jebkuram no Pusēm ir jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ. 

15.6. Ja nepārvaramas varas apstākļi pastāv ilgāk par 30 (trīsdesmit) dienām, Puses var vienoties par  Līguma darbības apturēšanu vai pārtraukšanu, un tādā gadījumā Izpildītājam ir tiesības saņemt norēķinu par faktiski veiktajiem Darbiem Objektā, kas tiek fiksēti ar Pušu sastādītu aktu.

15.7. Ikvienam Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu. 

16. Piemērojamie normatīvie akti un strīdu risināšanas kārtība

16.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu, pēc nepieciešamības pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tā Puse, kura ekspertu pieaicinājusi. 

16.2. Ja Puses nespēj strīdu atrisināt savstarpēju pārrunu rezultātā 15 (piecpadsmit) kalendāro dienu laikā, tas tiek atrisināts tiesā Latvijas Republikā spēkā esošajos normatīvajos aktos noteiktajā kārtībā.

16.3. Līgums tiek interpretēts un pildīts saskaņā ar Latvijas Republikas normatīvajiem aktiem.

17. Līguma spēkā esamība

17.1. Līgums stājas spēkā brīdī, kad to ir parakstījušas Puses.

17.2. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji. 

18. Izcelsmes ierobežojumi

18.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

18.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

18.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.

18.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

18.4.1. pieprasīt attiecīgo preču vai pakalpojumu nomaiņu;

18.4.2. piemērot līgumsodu 10% apmērā no attiecīgās piegādes vērtības;

18.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

18.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

19. Noslēguma noteikumi

19.1. Gadījumā, ja kāda no Pusēm maina savu juridisko adresi vai bankas rekvizītus, tā  paziņo par to otrai Pusei.

19.2. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Līgumā minēto juridisko adresi vai e-adresi, ja vien Puse – informācijas saņēmējs – nav iepriekš norādījusi savādāk. 

19.3. Puses uzņemas pienākumu sniegt rakstveida atbildi uz jebkuru pieprasījumu, kas saistīts ar šī Līguma izpildi. 

19.4. Atbildīgā kontaktpersona par Līguma izpildi no Izpildītāja puses ir ______________, tālrunis _________________, e-pasts: ________________.

19.5. Atbildīgā kontaktpersona par Līguma izpildi no Pasūtītāja puses ir ___________, tālrunis ______________, e-pasts: ______________. 
19.6. Līgums sagatavots un parakstīts elektroniski ar drošu elektronisko parakstu, kas satur laika zīmogu.

20.  Līguma pielikumi
1. pielikums – Finanšu piedāvājums;

2. pielikums – Tehniskā specifikācija - Projektēšanas uzdevums;
3. pielikums – Līguma izpildes bankas garantija vai apdrošināšanas polise par līgumsaistību izpildi. (Izpildītājam jāiesniedz Pasūtītājam ne vēlāk kā 10 (desmit) darba dienu laikā pēc Līguma noslēgšanas).

21. Pušu juridiskās adreses un rekvizīti


Pasūtītājs


               

Izpildītājs
Tukuma novada pašvaldība        
Reģ.Nr.90000050975

Talsu iela 4, Tukums, Tukuma novads, LV-3101

Kontakttelefons: 
Banka: 

Konta Nr.: 
Kods: 

Tālr. ______________________

e-pasts: ____________________

e-adrese: ___________________ 

____________________



_______________________

(paraksts) 





(paraksts)

